**Malcom Filipe Silva de Oliveira**, tai yksinkertaisesti **Malcom** (ven. **Малком Филипе Силва де Оливейра**) (s. 26. helmikuuta 1997 São Paulo) on brasilialainen jalkapalloilija, joka edustaa saudiarabilaisseura Al-Hilalia ja Brasilian maajoukkuetta. Vasenjalkainen Malcom on pelipaikaltaan oikea ja vasen laitahyökkääjä. Hän omistaa myös Venäjän kansalaisuuden.

Seurajoukkueura
---------------

### Corithians

São Paulossa syntynyt Malcom debytoi Corinthiansin paidassa Brasilian Serie A:ssa maaliskuussa 2014. Ensimmäisen maalinsa Corithiansille hän teki Chapecoense Realia vastaan syyskuussa 2014. Hänestä tuli yleinen avauskokoonpanon pelaaja kaudella 2015, jolloin hän debytoi myös Copa Libertadoresissa São Pauloa vastaan helmikuussa. Kaiken kaikkiaan hän pelasi Corithiansissa 70 ottelua, joissa hän teki kymmenen maalia.

### Bordeaux

Tammikuussa 2016 Malcom siirtyi Ranskan Ligue 1:n Girondins de Bordeaux’hun 5 miljoonan euron siirtokorvauksella. Hän teki debyyttinsä sarjassa seuraavassa kuussa kotitappiossa Saint-Etienneä vastaan. Ottelussa hänet otettiin vaihtoon 69. minuutin kohdalla Thomas Touren tilalle. Bordeauxissa ensimmäisen maalinsa Malcom teki Ranskan cupin neljännesvälieräottelussa FC Nantesia vastaan helmikuussa 2016. Ainoan sarjamaalinsa hän teki ottelussa FC Lorientia vastaan toukokuussa 2016. Kauden lopussa hänellä oli kasassa yhteensä 12 sarjaottelua. Kaudella 2017-2018 Malcom onnistui tekemään peräti 12 maalia. Hän voitti myös Ligue 1:n Vuoden maali-palkinnon maalillaan Dijonia vastaan joulukuussa 2017.

### Barcelona

Heinäkuussa 2018 Malcom siirtyi Barcelonaan 41,5 miljoonan euron siirtokorvauksella ja viisivuotisella sopimuksella. Debyyttinsä Barcelonassa hän teki elokuussa 2018 Real Valladolidia vastaan, tullen kentälle Philippe Coutinhon tilalle 84. peliminuutilla. Marraskuussa 2018 Malcom teki ensimmäisen maalinsa Mestarien liigan lohkovaiheottelussa Inter Milanoa vastaan. Helmikuussa 2019 hän oli avauskokoonpanossa Copa del Reyn välieräottelussa Real Madridia vastaan. Ottelussa hän onnistui maalinteossa 57. peliminuutilla. huhtikuussa 2019 hän teki ensimmäisen La Liga-maalinsa, ottelussa Villarealia vastaan.

### Zenit Pietari

Elokuussa 2019 Malcom siirtyi Zenit Pietariin 41 miljoonan euron siirtokorvauksella, mikä on yksi suurimmista venäläisseurojen maksamista siirtosummista. Debyyttinsä Zenitille hän pelasi ottelussa FK Krasnodaria vastaan, tullen kentälle 72. peliminuutilla Alexey Sutorminin tilalle. Toukokuussa 2021 hän teki maalin Lokomotiv Moskovaa vastaan, joka varmisti Venäjän mestaruuden Zenitille jo kolmatta kertaa putkeen. Huhtikuussa 2023 Malcom teki ensimmäistä kertaa urallaan neljä maalia yhdessä ottelussa. Tämä tapahtui vierasvoitossa KS Samaraa vastaan. Hän oi myös Venäjän liigan kauden 2022-2023 paras maalintekijä 23 maalilla 27 ottelussa.

### Al-Hilal

Heinäkuussa 2023 Malcom siirtyi Al-Hilaliin neljän vuoden sopimuksella ja 60 miljoonan euron siirtokorvauksella.

Saavutukset
-----------

Päivitetty 29. heinäkuuta 2023.

#### Barcelona

* Espanjan mestari: 2018-2019

#### Zenit Pietari

* Venäjän mestari: 2020, 2021, 2022, ja 2023
* Venäjän cupin voittaja 2020
* Venäjän supercupin voittaja: 2020-2021, 2021-2022, 2022-2023, ja 2023-2024

#### Corinthians

* Brasilian mestari 2015

#### Maajoukkue

* Tokion olympialaisten turnauksen voittaja 2020

#### Yksilönä

* Venäjän liigan paras maalintekijä kaudella 2022-2023

Lähteet
-------

1. ↑
2. ↑  Malcom Transfermarkt-sivustolla (englanniksi)
3. ↑  Malcom and Claudinho receive Russian citizenship *en.fc-zenit.ru*.  28.7.2023. Viitattu 29.7.2023. (englanniksi)
4. ↑  Chapecoense-Corithians-otteluraportti Transfermarktista *transfermarkt.com*.
5. ↑  Malcom - Debuts *www.transfermarkt.com*. Viitattu 29.7.2023. (englanniksi)
6. ↑  Brazil - Malcom - Profile with news, career statistics and history - Soccerway *us.soccerway.com*. Viitattu 29.7.2023.
7. ↑  Malcom - Transfer history *www.transfermarkt.com*. Viitattu 29.7.2023. (englanniksi)
8. ↑  Bordeaux-Nantes-otteluraportti Transfermarktista *transfermarkt.com*.
9. ↑  Bordeaux-Lorient-otteluraportti Transfermarktista *transfermarkt.com*.
10. ↑  Malcom, Aouar, Mbappe and the Ligue 1 Rising Stars of the Season | Goal.com *www.goal.com*.  23.5.2018. Viitattu 29.7.2023. (englanniksi)
11. ↑  Malcom joins Barcelona: La Liga champions seal €41m deal after hijacking Roma move | Goal.com *www.goal.com*.  24.7.2018. Viitattu 29.7.2023. (englanniksi)
12. ↑  Malcom - Scoring debuts *www.transfermarkt.com*. Viitattu 29.7.2023. (englanniksi)
13. ↑  Barcelona-Real Madrid-otteluraportti Transfermarktista *transfermarkt.com*.
14. ↑  Malcom - Scoring debuts *www.transfermarkt.com*. Viitattu 29.7.2023. (englanniksi)
15. ↑  Malcom joins Zenit St Petersburg from Barcelona for £41m *Sky Sports*. Viitattu 29.7.2023. (englanniksi)
16. ↑  Sensational Zenit storm to the title with utterly dominant thrashing *eng.premierliga.ru*. Viitattu 29.7.2023. (venäjäksi)
17. ↑  KS Samara-Zenit-otteluraportti Transfermarktista *transfermarkt.com*.
18. ↑  Table of top scorers Premier League 2023 *www.besoccer.com*. Viitattu 29.7.2023. (englanniksi)
19. ↑  Malcom becomes the third Brazilian who moved the most money with transfers *Sambafoot EN*.  28.7.2023. Viitattu 29.7.2023.
20. ↑  Al- Hilal complete signing of Malcom from Zenit *Arab News*.  26.7.2023. Viitattu 29.7.2023. (englanniksi)
21. ↑  Transfermarkt, Malcomin pokaalit *transfermarkt.com*.